b'\n_START_ARTICLE_\nRed Bull Crashed Ice\n_START_SECTION_\nOheisluokkia\n_START_PARAGRAPH_\nMiesten p\xc3\xa4\xc3\xa4sarjaa on kilpailtu vuodesta 2013 asti, mink\xc3\xa4 rinnalle tuli naisten sarja vuonna 2011. Suomalainen Salla Kyh\xc3\xa4l\xc3\xa4 on voittanut naisten maailmanmestaruuden kahdesti: vuosina 2011 ja 2014. Nyky\xc3\xa4\xc3\xa4n ei ole en\xc3\xa4\xc3\xa4 joukkuesarjaa. Sen on korvannut junioreiden (16v-20v) MM-kisa ja freestyle-sarja vuodesta 2016\n_START_SECTION_\nPistelasku\n_START_PARAGRAPH_\nVoittaja saa pisteit\xc3\xa4 1000, toinen 800, kolmas 600 ja t\xc3\xa4st\xc3\xa4 alasp\xc3\xa4in siten, ett\xc3\xa4 sadanneksi sijoittunut kilpailija palkitaan 0,5 pisteell\xc3\xa4.\n_START_SECTION_\nTunnettuja kilpailijoita\n_START_PARAGRAPH_\nKaikkien aikojen menestynein Red Bull Crashed Ice -kilpailija on Jasper Felder, joka on voittanut sarjan yksip\xc3\xa4iv\xc3\xa4isen kilpailun kuusi kertaa. Suomessa etenkin jo uransa p\xc3\xa4\xc3\xa4tt\xc3\xa4nyt Arttu Pihlainen (maailmanmestari 2008, 2009 ja 2011) on tunnettu.\n_START_SECTION_\nRiders Cup\n_START_PARAGRAPH_\nKaudelle 2015 kilpailuohjelmaan tuli uusia kilpailuita, joita kutsutaan nimell\xc3\xa4 Riders Cup. Sen tarkoituksena on laajentaa alam\xc3\xa4kiluistelua ja tarjota useammille urheilijoille mahdollisuuksia osallistua sarjan kilpailuihin. Riders Cupissa on kauden aikana nelj\xc3\xa4 osakilpailua, joista kuljettajat voivat ker\xc3\xa4t\xc3\xa4 lis\xc3\xa4pisteit\xc3\xa4 varsinaisen MM-sarjan pisteiden lis\xc3\xa4ksi. Riders Cup -kilpailuista saa 25 prosenttia varsinaisen MM-sarjan osakilpailun pisteist\xc3\xa4._NEWLINE_Kaikkien aikojen ensimm\xc3\xa4isen Riders Cup -kilpailun voitti  Cameron Naasz Hastingsissa, Minnesotassa tammikuussa 2015. Riders Cupin yhteispisteiss\xc3\xa4 voittaja tuolla kaudella oli koko sarjan mestaruuden voittanut Scott Croxall.'